лъапсэу иIэр шъэфыбзэр ары. Зы лъэныкъомкIэ, хьакIэ-къуакIэу зэшакIохэрэм гуцафэ арамыгъэшIэным, адырэмкIэ, нэмыкIрэ цIыфхэм ямурад ашIуаушъэфыным пае къаугупшысыгъэ гущыIэхэмкIэ зэдэгущыIэщтыгъэх. Ау ащи изакъоп, Тхьаркъохъо Юныс зэритхырэмкIэ, ащ фэдэ гущыIэхэр зыфагъэфедэщтыгъэхэр. Мэзыр тыраупкIыным, пхъэшъхьэ-мышъхьэхэр къаугъоиным пае цIыфхэм мэзым охътабэ щагъэкIон фаеу хъущтыгъэ. Ащ пэпчъ нэмыкIрэ цIыф купхэм ягухэлъхэр агурымыIонэу яжабзэ агъэпсыщтыгъэ.